การประกอบธุรกิจแต่ละสายผลิตภัณฑ์

3.1 ลักษณะผลิตภัณฑ์และบริการ

- ดูรายละเอียดได้จากข้อ 2.ลักษณะการประกอบธุรกิจ –

3.2 การตลาดและภาวะการแข่งขัน

  3.2.1 สภาพการแข่งขันภายในอุตสาหกรรม

อุตสาหกรรมเหล็กภายในประเทศ แบ่งผู้ประกอบการออกเป็น 3 กลุ่มหลักใหญ่ กลุ่มแรกได้แก่
กลุ่มโรงงานผู้ผลิตเหล็ก ซึ่งผลิตภัณฑ์เหล็กจากกลุ่มนี้ มีทั้ง Semi-finished products และ
finished products กลุ่มที่ 2 ได้แก่ กลุ่มโรงงานแปรรูปเหล็ก
ที่นำ Semi-finished product เช่น บิลเลต สแลบ หรือ เหล็กม้วนรีดร้อนและรีดเย็น
มาเข้ากระบวนการผลิตเพื่อแปรรูป เป็นเหล็กแผ่น เหล็กโครงสร้าง และเหล็กรูปพรรณเพื่อจำหน่าย
และกลุ่มที่ 3 ได้แก่ ผู้ค้าเหล็ก ซึ่งมีทั้งกลุ่มที่นำเข้าผลิตภัณฑ์จากต่างประเทศ
มาจำหน่ายภายในประเทศ และกลุ่มที่ซื้อผลิตภัณฑ์จากผู้ผลิตภายในประเทศเพื่อจำหน่ายต่อ

ข้อมูลความต้องการบริโภคผลิตภัณฑ์เหล็กทั้งแบบกึ่งสำเร็จรูปและสำเร็จรูป 5 ปีย้อนหลัง (ปี 2549
– 2553)
ตามตารางด้านล่าง มีค่าเฉลี่ยประมาณ 21.90 ล้านตันต่อปี
(ข้อมูลไม่รวมปริมาณความต้องการบริโภคท่อเหล็กในประเทศ
ซึ่งคาดการณ์ว่าน่าจะอยู่ในระดับประมาณ 1.3 – 1.6 ล้านตันต่อปี)
โดยปริมาณการบริโภคเหล็กในปี 2553 เริ่มมีแนวโน้มปรับตัวเพิ่มขึ้นหลังจากที่ปรับตัวลดลงถึงร้อยละ
17.71 ในปี 2552

หน่วย : ล้านตัน

+---------------------------------+------+------+------+------+------+
|                                 | 2549 | 2550 | 2551 | 2552 | 2553 |
+---------------------------------+------+------+------+------+------+
| ผลิตภัณฑ์เหล็กกึ่งสำเร็จรูป             | 8.20 | 7.88 | 8.59 | 7.35 | 7.78 |
| (Semi-finished)                 |      |      |      |      |      |
+---------------------------------+------+------+------+------+------+
| ผลิตภัณฑ์เหล็กสำเร็จรูป (Finished     | 1    | 1    | 1    | 1    | 1    |
| products)                       | 4.52 | 4.59 | 4.73 | 1.84 | 4.01 |
+---------------------------------+------+------+------+------+------+
|   รวม                           | 2    | 2    | 2    | 1    | 2    |
|                                 | 2.72 | 2.47 | 3.32 | 9.19 | 1.79 |
+---------------------------------+------+------+------+------+------+
| อัตราการเติบโต (Growth rate)      | n.a. | -1   | 3    | -1   | 13   |
|                                 |      | .10% | .78% | 7.71 | .55% |
+---------------------------------+------+------+------+------+------+

  Note : ข้อมูลประมาณการโดยสถาบันเหล็กและเหล็กกล้าแห่งประเทศไทย

ด้วยขนาดและมูลค่าตลาดของผลิตภัณฑ์เหล็กภายในประเทศที่มีมูลค่าค่อนข้างสูง
คิดเป็นจำนวนหลายแสนล้านบาทต่อปี
ในส่วนของจำนวนผู้ประกอบการหากพิจารณาแยกตามกลุ่มดังกล่าวในข้างต้น
จำนวนรายของผู้ประกอบการกลุ่มแรกจะมีจำนวนน้อยประมาณ 20 ราย
เนื่องจากเป็นธุรกิจที่ต้องใช้เงินทุนในปริมาณสูง ส่วนกลุ่มที่ 2 จะมีจำนวนรายมากกว่ากลุ่มแรก
คาดการณ์ว่ามีจำนวนประมาณ 200 ราย
และในกลุ่มสุดท้ายซึ่งมีลักษณะการทำธุรกรรมในลักษณะเดียวกันกับบริษัทจะมีจำนวนรายของผู้ประกอบการจำนวนมากและจัดว่ามีภาวะการแข่งขันในตลาดค่อนข้างสูงและรุนแรงเป็นระยะๆ
ซึ่งปัจจัยหลักที่ส่งผลต่อภาวะการแข่งขันได้แก่
ปริมาณอุปสงค์และอุปทานของตลาดทั้งภายในประเทศและต่างประเทศที่จะแปรผันตามปริมาณการผลิตของผู้ผลิตเหล็กรายใหญ่
ภาวะเศรษฐกิจรวมถึงนโยบายภาครัฐและกฎหมายหรือหลักเกณฑ์อื่นๆ ที่เกี่ยวข้อง
ส่วนปัจจัยกระทบอื่นๆ ได้แก่ ระดับราคาน้ำมัน อัตราแลกเปลี่ยนเงินตราต่างประเทศ
และการคาดการณ์แนวโน้มตลาดของผู้ประกอบการ เป็นต้น ฯลฯ

0.  

  3.2.2 แนวโน้มภาวะอุตสาหกรรมและการแข่งขัน

คาดการณ์ความต้องการใช้ผลิตภัณฑ์เหล็กสำเร็จรูปในอีก 3 – 5
ปีข้างหน้ามีแนวโน้มปรับตัวเพิ่มขึ้นอย่างต่อเนื่องตามลำดับจากแนวโน้มการเติบโตทางเศรษฐกิจและแผนงานรวมถึงโครงการก่อสร้างขั้นพื้นฐานของภาครัฐ
ทั้งนี้ สถิติเปรียบเทียบปริมาณการผลิตและปริมาณการบริโภคผลิตภัณฑ์เหล็กภายในประเทศ
และข้อมูลวิเคราะห์โดยสถาบันเหล็กและเหล็กกล้าแห่งประเทศไทย
ระบุถึงภาวะตลาดภายในประเทศว่ายังคงต้องพึ่งพาการนำเข้าผลิตภัณฑ์เหล็กจากต่างประเทศ
เนื่องจากปริมาณความต้องการใช้สูงกว่ากำลังการผลิตภายในประเทศ
ซึ่งภาวะไม่สมดุลของปริมาณอุปสงค์และอุปทานดังกล่าว
นับเป็นปัจจัยสำคัญที่อาจส่งผลให้เกิดความผันผวนด้านราคาของตลาดภายในประเทศ นอกจากนี้
อุปทานส่วนเกินของผู้ผลิตในต่างประเทศ
นับเป็นอีกปัจจัยสำคัญหนึ่งที่จะส่งผลต่อระดับราคาและปริมาณการนำเข้า
ซึ่งจะกระทบต่อราคาและภาวะการแข่งขันภายในประเทศ อย่างไรก็ตาม
บริษัทยังคงมีความเชื่อมั่นว่าแนวโน้มอุตสาหกรรมช่วงขาขึ้นดังกล่าว
จะเป็นปัจจัยบวกต่อการดำเนินธุรกิจของบริษัทที่จะสามารถเติบโตควบคู่ไปกับการเติบโตของตลาดและภาวะเศรษฐกิจโดยรวม

  3.2.3 ช่องทางการจัดจำหน่าย

การจำหน่ายผลิตภัณฑ์เหล็กของบริษัทในระยะแรก
กำหนดช่องทางการจัดจำหน่ายทั้งการขายตรงให้กับผู้ใช้
และจำหน่ายผ่านไปยังผู้ค้ารายอื่นรวมถึงการจำหน่ายผ่านนายหน้า
ด้วยภาพรวมของตลาดที่มีขนาดค่อนข้างใหญ่มาก
เกณฑ์การพิจารณาเลือกช่องทางการจัดจำหน่ายผลิตภัณฑ์ของบริษัท
จึงเน้นการพิจารณาประกอบกันระหว่างขนาดคำสั่งซื้อ อัตรากำไรและความเสี่ยง
รวมถึงระยะเวลาการจัดเก็บเงิน
เพื่อสร้างและขยายฐานรายได้รวมถึงผลตอบแทนของกิจการให้เติบโตขึ้นตามลำดับ

  3.2.4 การผลิต

ณ ปัจจุบัน บริษัทยังไม่มีสายงานการผลิตสำหรับส่วนธุรกิจเหล็ก อย่างไรก็ตาม ในปี 2553
นอกจากธุรกรรมการ
ซื้อมาขายไปที่ยังคงดำเนินการอยู่อย่างต่อเนื่อง บริษัทได้เพิ่มการทำธุรกรรมในลักษณะจ้างผลิต
โดยบริษัทเป็นผู้จัดหาวัตถุดิบ ได้แก่
เหล็กรีดร้อนชนิดม้วน ส่งให้กับโรงงานผู้ผลิตท่อเหล็กและเหล็กรูปพรรณ
โดยบริษัทเป็นผู้ว่าจ้างให้โรงงานดังกล่าวผลิตสินค้าสำเร็จรูปให้กับบริษัท
เพื่อนำสินค้าดังกล่าวจำหน่ายต่อให้กับลูกค้า
ซึ่งเป็นที่คาดหมายว่าธุรกรรมดังกล่าวจะช่วยสร้างอัตราผลตอบแทนที่เพิ่มขึ้นมากกว่าลักษณะของการซื้อมาขายไปในช่วงที่ผ่านมา

สำหรับสายการผลิตของส่วนงานที่ยกเลิก ซึ่งบริษัทมีโรงงาน 1 แห่ง ตั้งอยู่ที่ 480 หมู่ 1
ถนนบ้านค่าย – บ้านบึง ตำบลละหาร อำเภอปลวกแดง จังหวัดระยอง
ปัจจุบันอยู่ระหว่างการศึกษาเพื่อให้ได้ข้อสรุปของแนวทางใช้ประโยชน์ทรัพย์สินดังกล่าวเป็นสถานที่จัดเก็บ
และจุดกระจายสินค้าเหล็กของบริษัท

  3.2.5 นโยบายการผลิต

ปัจจัยหลักที่บริษัทพิจารณาในการสั่งจ้างผลิตสินค้า ได้แก่ ระยะเวลาการส่งมอบสินค้าและอัตรากำไร
โดยการจ้างผลิตในช่วงที่ผ่านมา
บริษัทยังคงยึดถือหลักการจับคู่คำสั่งซื้อขายเช่นเดียวกันกับรายการซื้อมาขายไป
โดยจัดหาวัตถุดิบในปริมาณ
ที่เหมาะสมเพื่อทำการผลิตสินค้าจัดส่งให้ตามคำสั่งซื้อของลูกค้า

  3.2.6 ผลกระทบต่อสิ่งแวดล้อม

ในการคัดเลือกผู้ผลิตของบริษัท
บริษัทจะพิจารณาเลือกผู้ประกอบการที่ได้รับการรับรองมาตรฐานสินค้าและกระบวนการผลิตจากหน่วยงานที่เกี่ยวข้อง
และมีการปฏิบัติตามข้อกำหนดด้านการควบคุมผลกระทบต่อสิ่งแวดล้อมที่เกี่ยวข้อง

ทั้งนี้ สำหรับส่วนงานที่ยกเลิก
ในช่วงที่ผ่านมาบริษัทได้ปฏิบัติตามกฎหมายและข้อกำหนดของทุกหน่วยงานที่กำกับดูแลเช่นกัน

การวิจัยและพัฒนา

- ไม่มี -